Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2018-017861-002-aug.html
Timestamp: 2019-07-20 09:17:19+00:00

Document:
OU-TN-OSZP1-2018/017861-002 Aug
MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2018/017861-002 Aug
Upovedomenie o začatí správneho konania - žiadosť o povolenie výnimky zo zakázaných činností v Prírodnej pamiatke - Potok Machnáč
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja, oznamuje, že dňa 21. 05. 2018 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a §4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, na základe žiadosti spoločnosti Západoslovenská distribučná, a.s., so sídlom: Čulenova 6, 816 47 Bratislava, IČO: 36361518, z 15. 03. 2018, žiadosť doručená na správny orgán dňa 21. 05. 2018.
Predmetom konania je žiadosť o vydanie súhlasov podľa §6 ods.2 a ods.4 a §15 ods.2 písm. c), ako aj o povolenie výnimky zo zákazu podľa §15 ods.1 písm. a) v znení §14. ods.1 písm. a) v znení §13 ods.1 písm. a) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“), na zasiahnutie do biotopu národného významu, zmenu stavu mokrade, vjazd a státie s motorovým vozidlom za hranicami zastavaného územia obce a na umiestnenie stavby v území na ktorom platí štvrtý stupeň ochrany prírody v súvislosti s rekonštrukciou elektrického vedenia.
Rekonštrukcia trasy vedenia bude prebiehať v úseku doliny od vyústenia potoka Peťovka po Letný Majer. Výmena elektrického kábla bude prebiehať prevažne v území s prvým stupňom ochrany prírody, ale v niektorých častiach bude prebiehať aj v bezprostrednej blízkosti Prírodnú pamiatku Potok Machnáč (v jej ochrannom pásme), kde platí tretí stupeň ochrany. Demontované vedenie križuje v 2 miestach potok Machnáč a novo navrhované káblové vedenie v jednom mieste križujú Prírodnú pamiatku Potok Machnáč, kde platí 4. stupeň ochrany.
1) Západoslovenská distribučná a.s., P.O. Box 292, 810 01 Bratislava

References: §1
 §4
 §6
 §15
 §15
 §14
 §13